MOLITVA ZA ZAJEDNIŠTVO


Bože milosrđa i Oče ljubavi!
Ti nas okupljaš kao svoj svećenički, proročki i kraljevski narod i oblikuješ nas u zajednicu vjere, nade i ljubavi. Ponizno te molimo, učini našu biskupiju istinskom zajednicom zajednicâ.
Pomozi nam da se obratimo od grijeha i povjerujemo Evanđelju, kako bismo mogli biti vjerni učenici Isusa Krista, te iz dana u dan biti sve sličniji Njemu.
Vodi naše svećenike i biskupa svojom mudrošću i ljubavlju. 
Nadahni sve nas vjernike da darujemo svoje vrijeme, sposobnosti i ono što posjedujemo za širenje Evanđelja i za rast tvoga Kraljevstva.
Neka nas Duh Sveti prosvijetli i okrijepi da aktivno sudjelujemo u poslanju koje si nam povjerio, kako bismo bili zajednica koja Te štuje, svjedoči, evangelizira i služi.
Neka nas duh suradnje i suodgovornosti dovede potpunijem i plodnijem zajedništvu s Tobom i međusobno. 
To te molimo po Kristu Gospodinu našem. Amen.

Marijo, Majko Crkve, moli za nas!
Sveti Josipe, moli za nas!
Sveti Mihovile, moli za nas!
​

